MINISTERSTVO VNÚTRA SLOVENSKEJ REPUBLIKY

Centrum podpory Bratislava

Špitálska 14, 812 28 Bratislava

Č. p. : SOŠB -SO3-219/2022

 CPBA-2022/003509

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len ,,zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky, Stredná odborná škola PZ Bratislava

Adresa: Vápencová 36, 840 09 Bratislava

Krajina: Slovenská republika

Internetová adresa organizácie (URL): <http://www.minv.sk/>

Zadávateľ požiadavky

Kontaktná osoba: plk. JUDr. Daniel Szücs, PhD.

Telefón: +421-09610/58501, +421-09610/58500

E-mail: daniel.szucs@minv.sk

Procesný garant

Kontaktná osoba: Mgr. Nikola Gluštíková

Telefón: +421-09610/27011

E-mail: Nikola.Glustikova@minv.sk

URL zverejnenej zákazky: https://josephine.proebiz.com/sk/tender/34943/summary

###

### II. Opis

Názov zákazky:

Zaobstaranie hraničných znakov pre potreby výučby na Strednej odbornej škole Policajného zboru Bratislava

Druh zákazky: Služby, tovar

Spoločný slovník obstarávania (CPV): 35260000-4 POLICAJNÉ ZNAČKY

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti.

Hlavné miesto poskytovania služieb:

Stredná odborná škola Policajného zboru Bratislava

Termín splnenia zákazky:

30. 12. 2022

Opis predmetu zákazky:

Zaobstaranie sústavy slovensko-ukrajinských hraničných znakov pre potreby výukového programu - úlohy obvodných oddelení pri správe štátnej hranice formou praktických cvičení v exteriéroch objektu Strednej odbornej školy Policajného zboru Bratislava.

Špecifikácia požiadavky:

- 10 ks farebný hraničný znak Slovenskej republiky s poradovým číslom 321 až 330 o rozmere 180 mm x 180 mm x 2100 mm z odolného materiálu voči UV a poveternostným vplyvom,

- 10 ks farebný hraničný znak Ukrajiny s poradovým číslom 321 až 330 o rozmere 180 mm x 180 mm x 2100 mm z odolného materiálu voči UV a poveternostným vplyvom,

- 10 ks biely polygón o rozmere 130 mm x 130 mm x 720 mm z odolného materiálu voči UV a poveternostným vplyvom.

### III. predpokladaná hodnota zákazky:

Predpokladaná hodnota zákazky vo výške 9 600,- € bez DPH bola určená na základe prieskumu trhu oslovením vybraných hospodárskych subjektov, ktoré vykonávajú predmetné služby, s prihliadnutím na disponovateľnú výšku finančných prostriedkov z rozpočtu (max. suma 12 000,- € s DPH).

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

Použije sa elektronická aukcia: Nie

Lehota na predkladanie ponúk:

Dátum: 30. 11. 2022

Čas: do 13 00 h

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>.

### V. Podmienky účasti

Verejný obstarávateľ požaduje predložiť:

1. Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona. Doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky, uchádzač nepredkladá, nakoľko verejný obstarávateľ má prístup k informačným systémov verejnej správy.

### VI. Kritériá vyhodnotenia ponúk

Kritérium na vyhodnotenie ponúk je najnižšia cena za celý predmet zákazky. Ak uchádzač nie je platcom DPH, upozorní označením „ Nie som platcom DPH“. Na základe výsledku vyhodnotenia ponúk bude určený úspešný uchádzač. Všetkých uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania bude objednávka na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie.

V Bratislave, 23. 11. 2022

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 plk. Ing. Miloš Birtus, PhD.

                riaditeľ

    Centra podpory Bratislava